CELEX: 32010R0275
Language: hu
Date: 2010-03-30 00:00:00
Title: A Bizottság 275/2010/EU rendelete ( 2010. március 30.) a vállalkozások szerkezeti statisztikáinak minőségértékelési kritériumai tekintetében a 295/2008/EK európai parlamenti és tanácsi rendelet végrehajtásáról (EGT-vonatkozású szöveg)

1.4.2010   
            
            
               HU
            
            
               Az Európai Unió Hivatalos Lapja
            
            
               L 86/1
            
         A BIZOTTSÁG 275/2010/EU RENDELETE
   (2010. március 30.)
   a vállalkozások szerkezeti statisztikáinak minőségértékelési kritériumai tekintetében a 295/2008/EK európai parlamenti és tanácsi rendelet végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vállalkozások szerkezeti statisztikáiról szóló, 2008. március 11-i 295/2008/EK európai parlamenti és tanácsi rendeletre (1) és különösen annak 11. cikke (2) bekezdésének j) pontjára,
   mivel:
   
               (1)
            
            
               A 295/2008/EK rendelet megteremtette az Európai Unió területén működő vállalkozások szerkezetére, tevékenységére, versenyképességére és teljesítményére vonatkozó európai statisztikák összegyűjtésének, összeállításának, továbbításának és értékelésének közös keretét.
            
         
               (2)
            
            
               Abból a célból, hogy össze lehessen hasonlítani az adatok hozzáférhetőségének hasznát az adatgyűjtés költségeivel és a vállalkozásokra, különösen a kisvállalkozásokra nehezedő adatszolgáltatási teherrel, a 295/2008/EK rendelet 6. cikkével összhangban minőségértékelést kell végezni. Ehhez meg kell határozni a minőségértékelési kritériumokat és a kulcsfontosságú mutatókat.
            
         
               (3)
            
            
               Az e rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   A minőségértékelési kritériumokat és a tagállamok által a statisztikák minőségéről készítendő jelentések tartalmát a melléklet tartalmazza.
   2. cikk
   A statisztikák minőségéről szóló jelentésekhez rendelkezésre bocsátott adatokat és metaadatokat a nemzeti hatóságok által kijelölt szervezetek elektronikus formában továbbítják vagy töltik fel a Bizottság (Eurostat) egypontos adatbeviteli rendszerébe. Az adattovábbításnak meg kell felelnie az Eurostat által meghatározott megfelelő adatcsereszabványnak.
   3. cikk
   A statisztikák minőségéről szóló első, a 2008-as referenciaévre vonatkozó jelentést 2011. március 31-ig kell elkészíteni. Belgium, Ciprus, az Egyesült Királyság, Görögország, Luxemburg, Málta, Németország és Románia további három hónapot kapott a 2008-as referenciaévre vonatkozó jelentés továbbítására. A további jelentéseket a Bizottsághoz (Eurostathoz) legkésőbb annak a referencia-időszaknak a végét követő 27 hónap elteltével kell továbbítani, amelyre az adatgyűjtés vonatkozott.
   4. cikk
   A Bizottság (Eurostat) értékeli a továbbított adatok minőségét, és jelentéseket készít és tesz közzé az európai statisztikák minőségéről.
   5. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 13. o.
   
      MELLÉKLET
      
         A vállalkozások szerkezeti statisztikáinak minőségéről szóló jelentések és a minőségértékelési kritériumok
      
      I.   SZAKASZ
      
         A statisztikák minőségéről szóló jelentések
      
      A vállalkozások szerkezeti statisztikáihoz a Bizottság (Eurostat) által a tagállamokkal együttműködésben összeállított kézikönyv (Structural Business Statistics Manual) a közös minőségi kritériumok értelmezésére vonatkozó kiegészítő iránymutatást tartalmaz. A statisztikák minőségéről szóló jelentések mennyiségi és minőségi információkat is tartalmaznak. A Bizottság (Eurostat) közzéteszi a tagállamok által szolgáltatott adatok alapján kiszámítható mennyiségi mutatók eredményeit. A tagállamok az adatgyűjtési módszertanuk fényében megjegyzéseket fűznek a mutatókhoz, és segítenek az Eurostatnak a mutatók értelmezésében, valamint további mennyiségi mutatókat és minőségi információkat szolgáltatnak.
      A tagállamok
      
                  —
               
               
                  jelentést készítenek a 295/2008/EK rendelet I–IV. mellékletében foglalt minőségi szempontokról. Amennyiben szükséges, a tagállamok külön jelentéseket készíthetnek az említett rendelet I., II., III. és IV. mellékletéhez,
               
            
                  —
               
               
                  jelentést készítenek a 295/2008/EK rendelet V. mellékletében foglalt minőségi szempontokról,
               
            
                  —
               
               
                  jelentést készítenek a 295/2008/EK rendelet VI. mellékletében foglalt minőségi szempontokról,
               
            
                  —
               
               
                  jelentést készítenek a 295/2008/EK rendelet VII. mellékletében foglalt minőségi szempontokról,
               
            
                  —
               
               
                  jelentést készítenek a 295/2008/EK rendelet VIII. mellékletében foglalt minőségi szempontokról. Amennyiben a rendelet VIII. mellékletében szereplő statisztikák összeállításához szükséges információk ugyanabból a felmérésből származnak, mint az I–IV. melléklet statisztikái, akkor nem kell külön jelentést készíteni a VIII. melléklet minőségi szempontjairól,
               
            
                  —
               
               
                  jelentést készítenek a 295/2008/EK rendelet IX. mellékletében foglalt minőségi szempontokról.
               
            II.   SZAKASZ
      
         Ütemezés
      
      A Bizottság (Eurostat) 2011-től kezdődően minden évben január végéig a tagállamok rendelkezésére bocsátja a t–3. referenciaévre vonatkozó jelentéseket, amelyek a mennyiségi mutatókkal és a Bizottság (Eurostat) számára hozzáférhető egyéb információkkal részben már ki vannak töltve.
      A tagállamok a statisztikák minőségéről szóló, kiegészített jelentéseiket március 31-ig benyújtják a Bizottsághoz (Eurostat).
      III.   SZAKASZ
      
         Minőségi kritériumok
      
      A 295/2008/EK rendelet I–IX. mellékleteire vonatkozóan a tagállamok által továbbított adatokat az európai statisztikákról szóló, 223/2009/EK rendelet (1) 12. cikkének (1) bekezdésében felsorolt szempontok, azaz a relevancia, a pontosság, az időszerűség, az időbeli pontosság, a hozzáférhetőség, az egyértelműség, az összehasonlíthatóság és a koherencia alapján értékelik.
      1.   Relevancia
      
      A relevancia azt mutatja meg, hogy a statisztika milyen mértékben elégíti ki a jelenlegi és a lehetséges felhasználói igényeket.
      2.   Pontosság
      
      A pontosság a becslések és a nem ismert valós értékek közelségének mértékét fejezi ki.
      3.   Koherencia
      
      A koherencia azt mutatja meg, hogy az adatok mennyire alkalmasak különböző típusú, különböző okokból alkalmazott, megbízható összekapcsolásra.
      4.   Összehasonlíthatóság
      
      Az összehasonlíthatóság az alkalmazott statisztikai fogalmak, mérési eszközök és eljárások közötti különbségek hatásának mértékét írja le a statisztikai adatok földrajzi, ágazati vagy időbeli összehasonlítása során.
      5.   Időszerűség és időbeli pontosság
      
      Az időszerűség az információ rendelkezésre állása és az általa leírt esemény vagy jelenség között eltelt időre vonatkozik. Az időbeli pontosság az adatok megjelenésének tervezett időpontja (ameddig közölni kellett volna az adatokat) és tényleges időpontja között eltelt időre vonatkozik.
      6.   Hozzáférhetőség és egyértelműség
      
      A hozzáférhetőség és az egyértelműség azon feltételeket és körülményeket jelenti, amelyek fennállása mellett a felhasználók az adatokhoz hozzáférhetnek, használhatják és értelmezhetik azokat.
      IV.   SZAKASZ
      
         A pontosságra (és a megbízhatóságra) vonatkozóan a tagállamok által szolgáltatandó mennyiségi mutatósorok
      
      Az ebben a részben szereplő mennyiségi mutatókat csak a 295/2008/EK rendelet I–IV. mellékletében felsorolt statisztikákhoz kell megadni az alábbiak szerint. Az adatokat az e rendelet mellékletének V. szakaszában leírt technikai formátum használatával kell továbbítani.
      1.   Szórási együttható
      
      Az alábbi információt csak akkor kell megadni, ha mintavételes felmérést vagy a mintavételes felmérés és az igazgatási adatok kombinációját alkalmazzák:
      A tagállamoknak információt kell szolgáltatniuk az alábbiakban meghatározott mutatókról, szintekről és adatsorokról. A szórási együtthatók számításához figyelembe veendő szempontokat a tagállamokkal együttműködve kell pontosítani. A statisztikák minőségéről szóló jelentésben le kell írni a szórási együttható számításának módszerét (ideértve a szoftvert is).
      
                  a)
               
               
                  A NACE Rev. 2 B–J. és L–N. nemzetgazdasági ág és a 95. ágazat által lefedett tevékenységekkel kapcsolatos éves vállalkozási statisztikákhoz (a 251/2009/EK bizottsági rendeletben (2) meghatározott 1A, 2A, 3A és 4A adatsorhoz szolgáltatott adatok) az alábbi mutatók (250/2009/EK bizottsági rendeletben (3) meghatározottak szerint) szórási együtthatóját kell megadni a tevékenység lebontásának az alábbiakban megadott részletességi szintjén:
                  
                              —
                           
                           
                              a 12 11 0 mutató NACE Rev. 2 három számjegyű szinten (alágazatok),
                           
                        
                              —
                           
                           
                              a 11 11 0, 12 11 0, 12 15 0, 13 31 0, 15 11 0 és 16 11 0 mutatók a NACE Rev. 2 nemzetgazdasági ágak szintjén a B–J. és az L–N. nemzetgazdasági ágakra, valamint a NACE Rev. 2 két számjegyű szintjén (ágazatok) a 45–47. és a 95. ágazatokra.
                           
                        
            
                  b)
               
               
                  A foglalkoztatotti létszám szerinti osztályokra lebontott NACE Rev. 2 C–J. és L–N. nemzetgazdasági ágak és a 95. ágazat által lefedett tevékenységekkel kapcsolatos éves vállalkozási statisztikákhoz (az 1B, 2B, 3B és 4B adatsorhoz szolgáltatott adatok) a szórási együtthatót a tevékenység lebontásának és a foglalkoztatotti létszám szerinti osztályozásnak az alábbiakban megadott részletességi szintjén kell megadni:
                  
                              —
                           
                           
                              a 11110, 12110, 12150 és a 16110 mutatók,
                           
                        
                              —
                           
                           
                              a NACE Rev. 2 nemzetgazdasági ágak szintjén a B–J. és az L–N. ágakra és a NACE Rev. 2 két számjegyű szintjén (ágazatok) a 95. ágazatra,
                           
                        
                              —
                           
                           
                              A 0–9, 10–19, 20–49, 50–249 és 250+ létszám szerinti osztályok a NACE Rev. 2 B–F. nemzetgazdasági ágakra, és 0–1, 2–9, 10–19, 20–49, 50–249 és 250+ létszám szerinti bontás a NACE Rev. 2 G–J. és az L–N. nemzetgazdasági ágakra és 95. ágazatra,
                           
                        
            2.   Egységszintű nemválaszolás (Unit non-response)
      
      Az alábbi információt csak akkor kell megadni, ha mintavételes felmérést, a mintavételes felmérés és a közigazgatási adatok kombinációját vagy kizárólagosan közigazgatási adatokat használnak. Az egységszintű nemválaszolás számításához figyelembe veendő szempontokat a tagállamokkal együttműködve kell pontosítani.
      A tagállamoknak az egységszintű súlyozott nemválaszolásról a NACE Rev. 2 B–J. és az L–N. nemzetgazdasági ágak és a 95. ágazat által lefedett tevékenységek vonatkozásában a NACE Rev.2 három számjegyű szintjén kell jelentést készíteniük. Amennyiben a 11110, 12110, 12150, 13310, 15110 és a 16110 mutatóra több felmérést/igazgatási forrást is használnak, akkor külön-külön kell megadni az egységszintű nemválaszolás mutatóit, megjelölve a mutató számát az érintett területen. Az egységszintű nemválaszolás mutatóját súlyozni kell, lehetőség szerint a foglalkoztatottak számával. Alternatív lehetőségként az árbevétel is használható.
      V.   SZAKASZ
      
         A statisztikák minőségéről szóló jelentések és a minőségi mutatók továbbításához használandó technikai formátum
      
      A jelentés és a minőségi mutatók továbbítására a megfelelő adatállomány-azonosítókat kell használni. A statisztikák minőségéről szóló jelentések részletes tartalmát a tagállamokkal együttműködve kell meghatározni. A tagállamok kiegészítik az előre kitöltött jelentéseket és visszaküldik a Bizottsághoz (Eurostathoz). A két minőségi mutató (azaz a szórási együttható és az egységszintű nemválaszolás mutatója) megadásához az alábbiakban meghatározott rekordstruktúrát kell használni, amely hasonló a vállalkozások szerkezeti statisztikáinak továbbításához használt technikai formátumhoz.
      1.   Adatkészlet-azonosítók
      
      A vállalkozások szerkezeti statisztikáinak minőségi kritériumairól szóló jelentéshez az alábbi adatkészlet-azonosítókat kell használni:
      
                  Adatsor típusa
               
               
                  Név
               
               
                  Adatkészlet-azonosító
               
            
                  A 12110 mutató szórási együtthatója három számjegyű NACE-szinten a B–J. és az L–N. NACE Rev. 2 nemzetgazdasági ágakra és a 95. ágazatra
               
               
                  QAG
               
               
                  RSBSQUAL_QAG_A
               
            
                  A 11110, 12110, 12150, 13310, 15110 és a 16110 mutatók szórási együtthatója NACE Rev. 2 nemzetgazdaság ágainak szintjén a B–J. és az L–N. nemzetgazdasági ágakra és a NACE Rev. 2 ágazatainak szintjén a 45–47. és a 95. ágazatokra
               
               
                  QAS
               
               
                  RSBSQUAL_QAS_A
               
            
                  A 11110, 12110, 12150, 16110 mutatók szórási együtthatója NACE Rev. 2 nemzetgazdasági ágainak szintjén a H–J. és az L–N. nemzetgazdasági ágakra, és NACE Rev. 2 ágazatainak szintjén a 95. ágazatra, méret szerinti osztályokra bontva
               
               
                  Q1B
               
               
                  RSBSQUAL_ Q1B _A
               
            
                  A 11110, 12110, 12150 és a 16110 mutatók szórási együtthatója a B–E. NACE Rev. 2 nemzetgazdasági ágakra, NACE nemzetgazdasági ágak és méretosztály szerint részletezve
               
               
                  Q2B
               
               
                  RSBSQUAL_ Q2B _A
               
            
                  A 11110, 12110, 12150 és a 16110 mutatók szórási együtthatója a G. NACE Rev. 2 nemzetgazdasági ágra, NACE nemzetgazdasági ág és méretosztály szerint részletezve
               
               
                  Q3B
               
               
                  RSBSQUAL_ Q3B _A
               
            
                  A 11110, 12110, 12150 és a 16110 mutatók szórási együtthatója az F. NACE Rev. 2 nemzetgazdasági ágra, NACE nemzetgazdasági ág és méretosztály szerint részletezve
               
               
                  Q4B
               
               
                  RSBSQUAL_ Q4B _A
               
            
                  Súlyozott egységszintű nemválaszolás mutatója a B–J. és az L–N. NACE Rev. 2 nemzetgazdasági ágakra
               
               
                  QN
               
               
                  RSBSQUAL_QN_A
               
            
                  A statisztikák minőségéről szóló jelentés
               
               
                  QR
               
               
                  RSBSQUAL_QR_A
               
            2.   Adatkészlet-struktúra
      
      Ez a bekezdés a közlendő adatok struktúráját határozza meg. Az alkalmazandó kódok megegyeznek a referencia-adatbázis szabványosított kódjegyzékében szereplő kódokkal. Ezek a kódok legkésőbb két hónappal az első adattovábbítás előtt bekerülnek a vállalkozások szerkezeti statisztikáihoz készített kézikönyvbe (Structural Business Statistics Manual). A kódjegyzékek csak az adattovábbítás során használatos kódok meghatározására szolgálnak, és a módosítások semmiképpen nem emelhetik a 251/2009/EK rendelet által előírt részletességi szintet. A kvantitatív adatok e rendelet által előírt továbbításának technikai formátumát szintén a vállalkozások szerkezeti statisztikáihoz összeállított kézikönyv határozza meg.
      
                  Mező
               
               
                  Leírás
               
            
                  Adatsor
               
               
                  A QAG, QAS, Q1B, Q2B, Q3B, Q4B vagy a QN adatsorai
               
            
                  Év
               
               
                  A referenciaév kódja
               
            
                  Területi egység
               
               
                  Megegyezik az országkóddal
               
            
                  Méretkategória
               
               
                  A méretkategória kódja
               
            
                  Gazdasági tevékenység
               
               
                  NACE Rev. 2 szerinti kód: nemzetgazdasági ágak, ágazatok, alágazatok
               
            
                  Változó
               
               
                  A minőségi mutatóhoz tartozó mutató kódja
               
            
                  Mutató
               
               
                  A minőségi mutató kódja
               
            
                  Mutató értéke
               
               
                  A mutató számszerűsített értéke; a minőségi mutató numerikus értéke 10-zel felszorozva, majd a legközelebbi egészre kerekítve
               
            
         (1)  HL L 87., 2009.3.31., 164. o.
      
         (2)  HL L 86., 2009.3.31., 170. o.
      
         (3)  HL L 86., 2009.3.31., 1. o.